钦定古今图书集成/明伦汇编/氏族典/第230卷 > 杨赛因不花
## 钦定古今图书集成/明伦汇编/氏族典/第230卷 > 杨赛因不花

按《元史杨赛因不花传》：“赛因不花，初名汉英，字熙载，
其先太原人。唐季，南诏陷播州，有杨端者以应募起，
竟复播州，遂使领之。五代以来，世袭其职。五传至照，
无子，以族子贵迁嗣。又八传至粲，粲生价，价生文，文
生邦宪，皆仕宋，为播州安抚使。至元十三年，宋亡，邦
宪奉版籍内附，授播州安抚使，追封播国公。汉英，邦”
宪子也。生五岁而父卒，母田氏携至上京，见世祖，遂
命袭父职，赐名赛因不花。二十五年，再入觐，升侍卫
亲军都指挥使。大德五年，宋隆济及折节等叛，诏也
先忽都鲁率兵偕赛因不花讨之。赛因不花奋击先
进，大破之，西南悉平。八年，进资德大夫。至大四年，加
勋上护军，诏许世袭。以疾卒，年四十。赠推诚秉义功
臣、银青荣禄大夫、平章政事、柱国，追封播国公，谥忠
宣。子《嘉贞嗣》。